# Eleccions generals andorranes de 1955

Les eleccions andorranes de 1955 es van celebrar el 16 i 24 de desembre de 1955 per renovar la meitat del Consell General i la meitat dels Consells de Comú de les 6 parròquies d'Andorra.

## Sistema electoral

Tenien dret a vot els homes amb més de 25 anys que disposessin de nacionalitat andorrana, així com els homes que estiguessin casats amb una dona andorrana i tinguessin com a mínim un fill major d'edat. Per poder-se presentar com a candidat, calia tenir 30 anys.
A les eleccions al Consell General es renovaven la meitat dels escons (12 de 24). Cada parròquia formava una circumscripció i escollia 2 consellers, tret de la parròquia d'Andorra la Vella, on el quart d'Andorra i el quart de les Escaldes formaven circumscripcions separades, escollint un conseller cadascun. A les eleccions comunals es renovaven la meitat de càrrecs de consellers de cada parròquia, que eren escollits per a un període de 4 anys. El nombre de consellers de cada comú era variable. A Andorra la Vella el quart de Les Escaldes i el quart d'Andorra la Vella escollien els consellers de comú en circumscripcions diferents. També s'escollien els Comissionats del Poble, és a dir, els encarregats de fiscalitzar l'activitat econòmica de cada comú.
En totes dues eleccions s'utilitzava un sistema majoritari plurinominal amb segona volta, on cada votant podia votar a tants candidats com candidats s'haguessin d'escollir. Els candidats s'agrupaven en candidatures. Estava permès que un candidat formés part de més d'una candidatura al mateix temps. En algunes parròquies era permès repartir el vot, votant a candidats de llistes diferents. En d'altres, era requisit votar a candidats de tots els quarts de la parròquia per poder considerar el vot com a vàlid. Els vots nulsi blancs no eren considerats com a vàlids. Per poder ser escollit, calia haver rebut més de la meitat dels vots vàlids. En cas que després de l'elecció quedessin escons vacants, es realitzava una segona volta al cap d'una setmana.
Els consellers elegits van jurar el càrrec el dia 28 de desembre per poder prendre possessió del seu càrrec el dia 1 de gener de l'any següent, per a un període de 4 anys.
Els cònsols majors i menors de cada parròquia eren elegits pels consells de comú per a un període de 2 anys. El síndic general i el subsíndic eren escollits pel Consell General per a un període de 3 anys.

## Resultats
### Eleccions al Consell General

A la primera volta es van escollir 11 dels 12 consellers generals. A les Escaldes cap candidat no va aconseguir el quòrum a la primera volta i va passar a una segona volta, on va ser escollit.

#### Total nacional

| Partit | Primera volta | Primera volta | Primera volta | Segona volta | Segona volta | Segona volta | Escons totals |
| Partit | Vots | % | Escons | Vots | % | Escons | Escons totals |
| Desconegut | | 100 | 11 | | 100 | 1 | 12 |
| Vots nuls | | – | – | | – | – | – |
| Total | | 100 | 11 | | 100 | 1 | 12 |
| Cens/participació | | | – | | | – | – |
| Font: La Vanguardia ||||||||

#### Resultat per parròquia

| Parròquia | Quart | Candidats | Electes | Electes |
| Parròquia | Quart | Candidats | 1a volta | 2a volta |
| Canillo | Canillo | Bonaventura Bonell | 1 | |
| Canillo | Canillo | Francesc Areny | 1 | |
| Encamp | Encamp | Serafí Reig | 1 | |
| Encamp | Encamp | Roc Torres | 1 | |
| Ordino | Ordino | Manel Font | 1 | |
| Ordino | Ordino | Pere Naudí | 1 | |
| La Massana | La Massana | Joan Gilabert | 1 | |
| La Massana | La Massana | Joan Fité | 1 | |
| Andorra la Vella | Andorra la Vella | Esteve Armengol | 1 | |
| Andorra la Vella | Les Escaldes | Adolf Alturé | | 1 |
| Andorra la Vella | Les Escaldes | Alexandre Altimir | | |
| Sant Julià de Lòria | Sant Julià de Lòria | Julià Reig | 1 | |
| Sant Julià de Lòria | Sant Julià de Lòria | Lluís Duró | 1 | |
| Font: La Vanguardia |||||

### Eleccions comunals

A les Escaldes va caldre una segona volta per escollir un conseller de comú.

## Referències

* ↑ Digital, La Vanguardia. «[http://hemeroteca.lavanguardia.com/preview/1971/12/16/pagina-6/34276558/pdf.html Edición del martes, 14 diciembre 1971, página 6 - Hemeroteca - Lavanguardia.es]» (en castellà). [Consulta: 19 agost 2018].
* ↑ Digital, La Vanguardia. «[http://hemeroteca.lavanguardia.com/preview/1975/12/18/pagina-5/34222717/pdf.html Edición del jueves, 11 diciembre 1975, página 5 - Hemeroteca - Lavanguardia.es]» (en castellà). [Consulta: 19 agost 2018].
* ↑ Digital, La Vanguardia. «[http://hemeroteca.lavanguardia.com/preview/1955/12/16/pagina-36/32788034/pdf.html Edición del sábado, 17 diciembre 1955, página 36 - Hemeroteca - Lavanguardia.es]» (en castellà). [Consulta: 19 agost 2018].
* 1 2 Digital, La Vanguardia. «[http://hemeroteca.lavanguardia.com/preview/1955/12/22/pagina-27/32789271/pdf.html Edición del miércoles, 28 diciembre 1955, página 27 - Hemeroteca - Lavanguardia.es]» (en castellà). [Consulta: 19 agost 2018].
Eleccions i referèndums a Andorra :